b"\n_START_ARTICLE_\nPol\xc3\xadgon industrial\n_START_PARAGRAPH_\nUn pol\xc3\xadgon industrial \xc3\xa9s una \xc3\xa0rea especialitzada on es localitzen les empreses i les ind\xc3\xbastries segons una planificaci\xc3\xb3 urban\xc3\xadstica pr\xc3\xa8via. La ubicaci\xc3\xb3 de les empreses en els pol\xc3\xadgons industrials els permet optimitzar les infraestructures i els serveis comuns i configurar espais que s'adaptin als requeriments espec\xc3\xadfics d'aquests sectors econ\xc3\xb2mics._NEWLINE_Els pol\xc3\xadgons industrials es localitzen en punts determinats del territori buscant un seguit d'avantatges: disponibilitat d'espai a bon preu, bones comunicacions i accessibilitat a les xarxes de distribuci\xc3\xb3, proximitat a centres de serveis, etc. Des de l'inici del segle XX, es va adverar que una bona connexi\xc3\xb3 a les xarxes de comunicacions \xc3\xa9s tant cr\xc3\xadtic per l'\xc3\xa8xit d'un pol\xc3\xadgon que les xarxes materials._NEWLINE_Hi ha diversos tipus de pol\xc3\xadgons industrials segons les activitats que s'hi desenvolupen: pol\xc3\xadgons especialitzats en la transformaci\xc3\xb3 de mat\xc3\xa8ries primeres, pol\xc3\xadgons semiindustrials (que, a m\xc3\xa9s de transformar desenvolupen recerca i desenvolupament, pol\xc3\xadgons dedicats a la log\xc3\xadstica, etc.) Aquesta diversitat fa que cada vegada es tendeixi m\xc3\xa9s a parlar de sectors d'activitat econ\xc3\xb2mica per referir-se als pol\xc3\xadgons industrials."